title: Deċiżjoni (UE) 2015/1693 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija tal-GNSS Ewropea għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/364

      DEĊIŻJONI (UE) 2015/1693 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija tal-GNSS Ewropea għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija tal-GNSS Ewropea għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-GNSS Ewropea għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tat-22 ta' Settembru 2010 li jistabbilixxi l-Aġenzija Ewropea GNSS, u jħassar ir-Regolament (KE) Nru 1321/2004 dwar l-istabbiliment ta' strutturi għat-tmexxija tal-programmi Ewropej ta' radjunavigazzjoni bis-satellita u li jemenda r-Regolament (KE) Nru 683/2008 tal-Parlament Ewropew u tal-Kunsill (5), u b'mod partikolari l-Artikolu 14 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0095/2015),

         1.

            Jagħti l-kwittanza lid-Direttur Eżekuttiv tal-Aġenzija Ewropea tal-GNSS għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija tal-GNSS Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 318.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 276, 20.10.2010, p. 11.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: 2009/736/KE: Deċiżjoni tal-Kummissjoni tal- 5 ta’ Ottubru 2009 li taċċetta impenn offert b'rabta mal-proċedura anti-dumping fir-rigward tal-importazzjonijiet ta' ċerta fuljetta tal-aluminju li toriġina, fost l-oħrajn, mill-Brażil

text:
               6.10.2009

               MT

               Il-Ġurnal Uffiċjali tal-Unjoni Ewropea

               L 262/50

         DEĊIŻJONI TAL-KUMMISSJONI
   tal-5 ta’ Ottubru 2009
   li taċċetta impenn offert b'rabta mal-proċedura anti-dumping fir-rigward tal-importazzjonijiet ta' ċerta fuljetta tal-aluminju li toriġina, fost l-oħrajn, mill-Brażil
   (2009/736/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (ir-“Regolament bażiku”), u b’mod partikolari l-Artikoli 8 u 9 tiegħu,
   Wara li kkonsultat lill-Kumitat Konsultattiv,
   Billi:
   A.   PROĊEDURA

               (1)

               Permezz tar-Regolament (KE) Nru 287/2009 (2), il-Kummissjoni imponiet dazji anti-dumping provviżorji fuq l-importazzjonijiet fil-Komunità ta' ċerta fuljetta tal-aluminju li toriġina mill-Armenja, mill-Brażil u mir-Repubblika tal-Poplu taċ-Ċina (“RPĊ”).

               (2)

               Wara l-adozzjoni tal-miżuri anti-dumping provviżorji, il-Kummissjoni kompliet l-istħarriġ dwar id-dumping, id-dannu, u l-interess Komunitarju. L-istħarriġ kkonfermat is-sejbiet provviżorji ta' dumping dannuż relatat ma' dawn l-importazzjonijiet.

               (3)

               Is-sejbiet definittivi u l-konklużjonijiet tal-istħarriġ huma stipulati fir-Regolament tal-Kunsill (KE) Nru 925/2009 tal-24 ta’ Settembru 2009 li jimponi dazju anti-dumping definittiv u li jiġbor b'mod definittiv id-dazju provviżorju impost fuq l-importazzjonijiet ta' ċerta fuljetta tal-aluminju li toriġina mill-Armenja, mill-Brażil u mir-Repubblika Popolari taċ-Ċina (3).

         B.   IMPENN

               (4)

               Wara l-adozzjoni tal-miżuri anti-dumping provviżorji, l-uniku produttur kooperattiv li jesporta fil-Brażil, Companhia Brasileira de Aluminio (CBA), offra impenn ta' prezz skont l-Artikolu 8(1) tar-Regolament bażiku. F’din l-offerta tal-impenn, CBA offriet li tbiegħ il-prodott ikkonċernat fil-livell jew fuq il-livelli ta' prezzijiet li jeliminaw l-effetti dannużi ta’ dumping misjuba matul l-investigazzjoni. CBA offriet prezz minimu wieħed tal-importazzjoni (“MIP”) għat-tipi differenti kollha tal-prodott biex jiġi llimitat ir-riskju ta’ evażjoni.

               (5)

               L-offerta pprovdiet ukoll għall-indiċjar tal-MIP peress li l-prezz tal-prodott kkonċernat huwa marbut direttament mal-prezz tal-materja prima ewlenija, tal-aluminju primarju, li hija komodità b'kummerċ dinji bi prezz ta' riferenza ppubblikat fuq l-Iskambju tal-Metall ta' Londra (“SML”).

               (6)

               L-offerta ta' MIP mill-kumpanija kienet ibbażata fuq il-prezz mingħajr dannu kkalkulat għall-perjodu tal-investigazzjoni abbażi tal-prezzijiet ta' bejgħ tal-industrija tal-Komunità.

               (7)

               L-offerta ta' mpenn ta' CBA inkludiet ukoll id-dispożizzjoni li l-bejgħ kollu jsir minn CBA direttament lill-ewwel konsumatur indipendenti fil-Komunità u li CBA timpenja ruħha li ma tbiegħx prodotti barra dawk koperti mill-impenn għall-konsumaturi li jixtru prodotti koperti mill-impenn.

               (8)

               CBA qablet ukoll li timpenja ruħha li tipprovdi lill-Kumissjoni tagħrif regolari u dettaljat dwar l-esportazzjonijiet tagħhom lejn il-Komunità, li jfisser li l-impenn jista' jiġu ssorveljati b'mod effettiv mill-Kummissjoni.

         C.   KUMMENTI TAL-PARTIJIET U L-AĊĊETTAZZJONI TAL-IMPENN

               (9)

               L-industrija tal-Komunità indikat li l-impenn mill-Brażil jista' jkun aċċettabbli taħt ċerti kundizzjonijiet, inkluż l-użu ta' rata ta' skambju artifiċjali mill-USD għall-EUR u fil-limitu kwantitattiv massimu. Dawn iż-żewġ argumenti rigward l-impenn Brażiljan għandhom jiġu miċħuda minħabba r-raġunijiet li ġejjin. Fir-rigward tal-klejm li għandha tintuża rata ta' skambju artifiċjali, qed jiġi nnutat li l-prezz tal-LME se jkun maqlub minn USD f'EUR billi tintuża r-rata ta' skambju ppubblikata fuq bażi mensili u għaldaqstant l-ammont f'EUR huwa affettwat mill-varjazzjonijiet tar-rata ta' skambju, li hija għar-riskju proprju tal-kumpanija. Fir-rigward tat-tieni argument, il-Kummissjoni ma tarax ir-relevanza ta' limitu kwantitattiv massimu f'dan il-każ, meta wieħed iqis is-suq kompetittiv għall-prodott ikkonċernat fil-Komunità Ewropea u peress li l-ebda evidenza ma ġiet sottomessa jew misjuba matul l-investigazzjoni li turi l-bżonn ta' element bħal dan. L-ebda kummenti oħra ma ġew sottomessi fir-rigward ta' din l-offerta ta' mpenn.

               (10)

               Fid-dawl ta' dan ta' hawn fuq, il-garanzija offruta minn CBA hija aċċettabbli.

               (11)

               Sabiex il-Kummissjoni tkun tista’ tissorvelja b’mod effettiv il-konformità tal-kumpanija mal-impenn, meta t-talba għar-rilaxx għal ċirkolazzjoni ħielsa titressaq quddiem l-awtorità rilevanti tad-dwana, l-eżenzjoni mid-dazju anti-dumping se tkun tiddependi fuq (i) il-preżentazzjoni ta’ fattura ta’ impenn li jkun fiha minn tal-inqas l-elementi elenkati fl-Anness II mar-Regolament (KE) Nru 925/2009; (ii) il-fatt li l-prodotti importati huma manifatturati minn din il-kumpanija, u mibgħuta u fatturati direttament mill-kumpaniji msemmija lill-ewwel konsumatur indipendenti fil-Komunità; u (iii) il-fatt li l-prodotti ddikjarati u ppreżentati lid-dwana jaqblu preċiżament mad-deskrizzjoni tal-fattura ta’ impenn. Meta ma titressaq l-ebda fattura bħal din, jew meta din ma tikkorrispondix mal-prodott ippreżentat lid-dwana, minflok għandha titħallas ir-rata ta’ dazju tal-anti-dumping xierqa.

               (12)

               Biex jiġi żgurat iżjed ir-rispett effettiv tal-impenn, l-importaturi ġew mgħarrfa mir-Regolament tal-Kunsill imsemmi hawn fuq, li jekk ma jintlaħqux il-kundizzjonijiet previsti minn dan ir-Regolament, jew il-Kummissjoni tirtira l-aċċettazzjoni tal-impenn, dan jista' jwassal biex jinħoloq dejn doganali għat-tranżazzjonijiet rilevanti.

               (13)

               Fil-każ ta’ ksur jew irtirar tal-impenn, jew fil-każ ta’ rtirar tal-aċċettazzjoni tal-impenn mill-Kummissjoni, id-dazju tal-anti-dumping impost skont l-Artikolu 9(4) tar-Regolament bażiku għandu japplika awtomatikament skont l-Artikolu 8(9) tar-Regolament bażiku,

         IDDEĊIDIET KIF ĠEJ:
   Artikolu 1
   L-impenn offrut mill-produttur li jesporta msemmi hawn taħt, b'rabta mal-proċediment anti-dumping fir-rigward tal-importazzjonijiet ta' ċerta fuljetta tal-aluminju li toriġina mill-Armenja, mill-Brażil u mir-Repubblika tal-Poplu taċ-Ċina huwa b'dan aċċettat.

               Il-pajjiż

               Il-kumpanija

               Kodiċi Addizzjonali Taric

               Il-Brażil

               Companhia Brasileira de Aluminio

               A947

         Artikolu 2
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-5 ta’ Ottubru 2009.

            Għall-Kummissjoni

         Catherine ASHTON

            Membru tal-Kummissjoni

      (1)  ĠU L 56, 6.3.1996, p. 1.

      (2)  ĠU L 94, 8.4.2009, p. 17.

      (3)  Ara paġna 1 ta’ dan il-Ġurnal Uffiċjali.


Avviż Legali Importanti

|

52007BP0126(02)

2. Deċiżjoni tal-Parlament Ewropew ta' l-24 ta' April 2007 dwar l-għeluq tal-kontijiet taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005 (C6-0400/2006 - 2006/2167(DEC))

Official Journal 074 E , 20/03/2008 P. 0262 - 0264

		2.Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005 (C6-0400/2006 — 2006/2167(DEC))Il-Parlament Ewropew,- wara li kkunsidra l-kontijiet annwali finali taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005, flimkien mat-tweġibiet taċ-Ċentru [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u partikularment l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikulari l-Artikolu 185 tiegħu,- wara li kkunsidra r-Regolament (KE) Nru 851/2004 tal-Parlament Ewropew u tal-Kunsill ta' l- 21 ta' April 2004 li jistabbilixxi Ċentru Ewropew tal-Prevenzjoni u l-Kontroll tal-Mard [4], u b'mod partikulari l-Artikolu 23 tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u partikularment l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0119/2007),1. Jinnota li l-kontijiet annwali finali taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 2005, huma kif ġej:NB — Varjazzjonijiet fit-totali ġejjin mill-fatt li n-numri tnaqqsu jew żdiedu sa l-eqreb numru sħiħ.Data ta' l-Aġenzija Sors — Din it-tabella tagħti sommarju tad-data fornuta mill-Aġenzija fil-kontijiet annwali tagħha.[6](f'EUR 1000) |Kont ta' dħul u nfiq għas-sena finanzjarja 2005 [6] || 2005 |DħulIs-Sussidju tal-Kummissjoni (għall-baġit tat-tħaddim ta' l-aġenzija) | 3402280,45 |Dħul tal-miżati | |Dħul ieħor | |Dħul totali (a) | 3402280,45 |NefqaTitolu I:l-Istaff— Ħlasijiet | -500909,02 |— Approprjazzjonijiet trasferiti | -361771,74 |Titolu II: Nefqa amministrattiva— Ħlasijiet | -597024,15 |— Approprjazzjonijiet trasferiti | -534581,62 |Titolu III: Nefqa tat-tħaddim— Ħlasijiet | -69773,55 |— Approprjazzjonijiet trasferiti | -540654,36 |Nefqa totali (b) | -2604714,44 |Riżultat tal-baġit għas-sena finanzjarja (a-b) | 797566,01 |Kanċellażżjoni ta' pagamenti li ma ntużawx trasferiti mis-snin ta' qabel | |Aġġustament għat-trasferimenti ta' approprjazzjonijiet mis-snin ta' qabel disponibbli għal 31.12 li ġejjin minn dħul assenjat | |Differenzi tal-kambju għas-sena (dħul +/- telf-) | -10168,55 |Bilanċ ta' l-implimentazzjoni baġitarja għas-sena finanzjarja | 787397,46 |Parti mis-sussidju biex jiġi rimbusat lill-E.C. | -787397,46 |L-impatt fuq l-Assi | |L-impatt fuq l-Assi u d-deprezzament | 222011,07 |L-impatt fuq id-Dovuti tas-sena | |Trasferimenti | 1437007,72 |Dovuti | -363538,58 |Aġġustamenti oħra | |Il-passiv pendenti | -448377,86 |Pagamenti bil-quddiem & spejjeż differiti | 20636,80 |Tranżitu ta'merkanzija | 63108,90 |Pagamenti ta' servizzi fuq kummissjoni | -8490,00 |Dħul eċċezzjonali | 31250,85 |Riżultati ta' l-aġġustamenti ekonomiċi għas-sena finanzjarja (e) | 953608,90 |2. Japprova l-għeluq tal-kontijiet taċ-Ċentru Ewropew tal-Prevenzjoni u l-Kontroll tal-Mard għas-sena finanzjarja 20053. Jagħti istruzzjonijiet lill-President tiegħu sabiex jgħaddi din id-deċiżjoni, lid-direttur eżekuttv taċ-Ċentru tal-Prevenzjoni u l-Kontroll tal-Mard, lill-Kummissjoni u lill-Qorti ta' l-Awdituri, u sabiex jiżġura li tiġi ppubblikata fil-Ġurnal Uffiċjali ta' l-Unjoni Ewropea (Serje L).[1] ĠU C 266, 31.10.2006, p. 31.[2] ĠU C 312, 19.12.2006, p. 54.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L OJ L 142, 30.4.2004, p. 1.[5] ĠU L 357, 31.12.2002, p. 72.[6] Figuri tas-sena 2005 biss minħabba li hija Aġenzija li għadha kemm ġiet mwaqqfa.--------------------------------------------------


title: Deċiżjoni tal-Kummissjoni ta' l- 20 ta' Jannar 2006 li jistabbilixxi grupp ta' livell għoli ta' esperti dwar l-integrazzjoni soċjali tal-minoritajiet etniċi u l-parteċipazzjoni sħiħa tagħhom fis-suq tax-xogħol

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               93

         DEĊIŻJONI TAL-KUMMISSJONI
   ta' l-20 ta' Jannar 2006
   li jistabbilixxi grupp ta' livell għoli ta' esperti dwar l-integrazzjoni soċjali tal-minoritajiet etniċi u l-parteċipazzjoni sħiħa tagħhom fis-suq tax-xogħol
   (2006/33/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidra t-Trattat li jistabbilixxi l-Komunità Ewropea,
   Billi:

               (1)

               L-Artikolu 13 tat-Trattat li jistabbilixxi l-Komunità Ewropea jagħti l-kompetenza lill-Komunità li tieħu l-miżuri neċessarji bl-iskop li tkun ikkumbattuta kull diskriminazzjoni bbażata fuq is-sess, ir-razza jew l-oriġini etnika, ir-reliġjon jew it-twemmin, id-diżabbiltà, l-età jew l-orjentazzjoni sesswali.

               (2)

               B'konformità mal-Komunikazzjoni tal-Kummissjoni li ġġib l-isem “In-non-diskriminazzjoni u l-opportunitajiet ugwali għal kulħadd” (1) adottata fl-1 ta' Ġunju 2005 li tenfasizza n-neċessità għall-Unjoni Ewropea mkabbra li tiddefinixxi avviċinament koerenti u effikaċi li jippermetti l-integrazzjoni soċjali tal-minoranzi etniċi u l-parteċipazzjoni sħiħa tagħhom fis-suq tax-xogħol, il-Kummissjoni tixtieq tagħmel użu minn kompetenzi ta' speċjalisti miġburin flimkien fi ħdan grupp konsultattiv.

               (3)

               Il-grupp għandu jikkontribwixxi fid-definizzjoni ta' avviċinament koerenti u effikaċi li jippermetti l-integrazzjoni soċjali tal-minoranzi etniċi żvantaġġati u l-parteċipazzjoni sħiħa tagħhom fis-suq tax-xogħol.

               (4)

               Il-grupp għandu jkun kompost minn esperti mis-soċjetà ċivili, mid-dinja tar-riċerka, mill-intrapriżi, mill-awtoritajiet nazzjonali u lokali kif ukoll mill-minoritajiet etniċi u partijiet oħra interessati. Il-formazzjoni tiegħu għandha tkun ibbilanċjata, b'mod partikulari skond il-kriterji li ġejjin: il-pajjiż ta' oriġini, is-sess, l-oriġini etnika, il-qasam ta' attività u l-kompetenza.

         ADOTTAT DIN ID-DEĊIŻJONI:
   Artikolu 1
   Il-Kummissjoni b'dan il-mezz qed tistabbilixxi grupp ta' livell għoli ta' esperti konsultattivi dwar l-integrazzjoni soċjali tal-minoranzi etniċi u l-parteċipazzjoni sħiħa tagħhom fis-suq tax-xogħol, minn issa 'l quddiem imsejjaħ “il-grupp”.
   Artikolu 2
   Inkarigu
   L-inkarigu tiegħu għandu jkun:

               —

               li janalizza l-mezzi biex titwettaq integrazzjoni soċjali aħjar tal-minoritajiet etniċi u l-parteċipazzjoni sħiħa tagħhom fis-suq tax-xogħol fi ħdan l-Unjoni Ewropea;

               —

               li jissottometti, qabel l-aħħar ta' l-“2007 s-Sena Ewropea għal Opportunitajiet Ugwali għal Kulħadd”, rapport li jkollu r-rakkomandazzjonijiet dwar il-politiki li għandhom ikunu implimentati fir-rigward ta' dan is-suġġett.

         Il-grupp għandu jkun ispirat mill-prattiki adatti f'dan il-qasam, u għandu jinteressa lilu nnifsu b'mod aktar partikulari fil-kwistjonijiet li ġejjin:

               —

               is-sitwazzjoni soċjo-ekonomika tal-minoranzi etniċi fl-Unjoni Ewropea attwali;

               —

               is-sitwazzjonijiet differenti u l-bżonnijiet tal-gruppi minoritarji, li jinkludu l-migranti reċenti, il-minoranzi etniċi stabbiliti, il-minoritajiet nazzjonali, ir-Roma u l-persuni mingħajr nazzjonalità;

               —

               l-impatt tad-diskriminazzjoni multiplika u l-influwenza ta' fatturi bħalma huma l-età, is-sess, id-diżabbiltà u r-reliġjon, kif ukoll l-impatt ta' l-iżolament ġeografiku u l-livell ta' edukazzjoni;

               —

               il-kontribuzzjoni tal-politiki u l-programmi ta' l-Unjoni Ewropea għall-integrazzjoni soċjali tal-minoranzi etniċi u l-parteċipazzjoni sħiħa tagħhom fis-suq tax-xogħol;

               —

               l-impatt ta' l-iżviluppi futuri, inklużi l-mewġ ġdid ta' adeżjonijiet possibbli fl-Unjoni Ewropea (ir-Rumanija, il-Bulgarija, it-Turkija, il-Balkani tal-Punent).

         Il-President tal-grupp jista' jindika lill-Kummissjoni l-okkażjoni meta hi għandha tikkonsulta l-grupp dwar kwistjoni speċifika.
   Artikolu 3
   Formazzjoni — Nominazzjoni
   1.   Il-membri tal-grupp huma nnominati mill-Kummissjoni fost l-ispeċjalisti li għandhom kompetenzi fl-oqsma indikati fl-Artikolu 2.
   2.   Il-grupp għandu jikkonsisti minn massimu ta' 10 membri.
   3.   Id-dispożizzjonijiet li ġejjin għandhom japplikaw:

               —

               il-membri huma nnominati f'kapaċità personali u hu mistenni minnhom li jagħtu parir lill-Kummissjoni indipendentement minn kull influwenza estera;

               —

               il-membri għandhom jibqgħu fil-kariga tagħhom sakemm ikunu sostitwiti jew sa l-aħħar tal-mandat tagħhom.

               —

               il-membri li ma għadhomx fil-pożizzjoni li jikkontribwixxu b'mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kondizzjonijiet stabbiliti fl-ewwel u t-tieni punt ta' dan l-Artikolu jew ta' l-Artikolu 287 tat-Trattat li jistabbilixxi l-Komunità Ewropea, jistgħu jkunu sostitwiti għall-perjodu taż-żmien li jkun fadallu l-mandat tagħhom;

               —

               il-membri għandhom jiffirmaw kull sena dikjarazzjoni fejn jistqarru li huma jaġixxu għas-servizz ta' l-interess pubbliku kif ukoll dikjarazzjoni li tikkonferma n-nuqqas ta' kull interess li jista' jaffettwa l-indipendenza tagħhom;

               —

               l-ismijiet tal-membri huma ppubblikati fl-Internet sajt tad-DĠ għall-impjiegi, l-affarijiet soċjali u l-opportunitajiet indaqs, u fil-Ġurnal Uffiċjali ta' l-Unjoni Ewropea, serje C. Il-ġbir, l-immaniġġjar u l-pubblikazzjoni ta' l-ismijiet tal-membri jsiru b'konformità mad-dispożizzjonijiet tar-Regolament (KE) Nru 45/2001 dwar il-protezzjoni ta' individwu fir-rigward ta' l-ipproċessar ta' data personali.

         Artikolu 4
   Tħaddim
   1.   Il-Kummissjoni tinnomina l-President tal-grupp.
   2.   Ir-rappreżentant tal-Kummissjoni jista' jistieden esperti jew osservaturi b'kompetenza speċifika f'suġġett fuq l-aġenda biex jipparteċipaw fil-ħidmiet tal-grupp meta dan ikun utli u/jew neċessarju.
   3.   L-informazzjoni akkwistata fil-qafas tal-parteċipazzjoni tal-ħidmiet tal-grupp ma tistax tkun imxandra meta l-Kummissjoni tiddikjara li din tkun marbuta ma' kwistjonijiet konfidenzjali.
   4.   Il-grupp għandu jiltaqa' normalment f'lokalitajiet fejn il-Kummissjoni u s-servizzi tagħha huma stabbiliti, skond il-modalitajiet u l-kalendarju ffissati minnha. Ix-xogħol segretarjali hu assigurat mis-servizzi tal-Kummissjoni. Uffiċjali oħra kkunċernati tal-Kommissjoni jistgħu jieħdu sehem f'dawn il-laqgħat.
   5.   Il-grupp għandu jadotta r-regoli ta' proċedura tiegħu abbażi tar-regoli standard ta' proċedura adottati mill-Kummissjoni (2).
   6.   Is-servizzi tal-Kummissjoni jistgħu jippubblikaw fuq l-Internet, fil-lingwa oriġinali tad-dokument ikkonċernat, kull sommarju, konklużjoni, parti minn konklużjoni jew dokument ta' ħidma tal-grupp.
   Artikolu 5
   Spejjeż tal-laqgħat
   L-ispejjeż tal-vjaġġ u, fejn meħtieġ, ta' l-akkomodazzjoni mħallsa mill-membri, l-esperti u l-osservaturi fl-ambitu ta' l-attivitajiet tal-grupp huma rimborżati mill-Kummissjoni b'konformità mad-dispożizzjoni fis-seħħ fi ħdan din ta' l-aħħar. Il-membri mhumiex imħallsa tas-servizzi tagħhom.
   L-ispejjeż tal-laqgħat huma rimborżati fil-limiti ta' l-approprjazzjonijiet disponibbli allokati lis-servizzi kkonċernati fl-ambitu tal-proċedura annwali ta' l-allokazzjoni tar-riżorsi.
   Artikolu 6
   Dħul fis-seħħ
   Din id-deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea. Din għandha tapplika sal-31 ta' Diċembru 2007. Il-Kummissjoni għandha tiddeċiedi dwar estensjoni possibbli qabel din id-data.

      Magħmul fi Brussell, l-20 ta' Jannar 2006.

            Għall-Kummissjoni

         Vladimír ŠPIDLA

            Membru tal-Kummissjoni

      (1)  COM (2005) 224 finali.

      (2)  ĠU C 38, 6.2.2001, p. 3.


title: Id-Deċiżjoni tal-Kunsill tat-2 ta' Diċembru 1999 dwar il-konklużjoni tal-Ftehim ta' koperazzjoni xjentifika u teknoloġika bejn il-Kommunità Ewropea u r-Repubblika ta' l-Arġentina

text:
Avviż Legali Importanti

|

32000D0015

Official Journal L 006 , 11/01/2000 P. 0031 - 0031

		Id-Deċiżjoni tal-Kunsilltat-2 ta' Diċembru 1999dwar il-konklużjoni tal-Ftehim ta' koperazzjoni xjentifika u teknoloġika bejn il-Kommunità Ewropea u r-Repubblika ta' l-Arġentina(2000/15/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b' mod partikolari l-Artikolu 170, flimkien ma' l-Artikolu 300(2), l-ewwel sentenza ta' l-ewwel subparagrafu, u l-Artikolu 300(3), l-ewwel subparagrafu tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Billi:(1) Ftehim qafas għall-koperazzjoni fil-kummerċ u l-ekonomija bejn il-Kommunità Ekonomika Ewropea u r-Repubblika ta' l-Arġentina ġie konkluż fit-2 t'April 1990 [3];(2) Il-Komunità Ewropea u r-Repubblika ta' l-Arġentina qegħdin iħaddmu programmi speċifiċi ta' RTD fl-oqsma ta' interess kommuni;(3) Fuq il-bażi ta' l-esperjenza miksuba fil-passat, iż-żewġ partijiet esprimew ix-xewqa li jistabbilixxu qafas aktar wiesgħa u dettaljat dwar it-tmexxija ta' kollaborazzjoni fix-xjenza u fit-teknoloġija;(4) Dan il-Ftehim ta' Koperazzjoni fil-qasam tax-xjenza u t-teknoloġija jifforma parti mill-koperazzjoni globali bejn il-Kommunità Ewropea u r-Repubblika ta' l-Arġentina;(5) Bid-deċiżjoni tal-25 ta' Jannar 1999, il-Kunsill awtorizza lill-Kummissjoni sabiex tinnegozja Ftehim ta' koperazzjoni xjentifika u teknoloġika bejn il-Kommunità Ewropea u r-Repubblika ta' l-Arġentina;(6) Bid-deċiżjoni tad-29 ta' Ġunju 1999, il-Kunsill iddeċieda li l-Ftehim ta' koperazzjoni xjentifika u teknoloġika kellu jiġi ffirmat għan-nom tal-Kommunità Ewropea;(7) Il-Ftehim ta' koperazzjoni xjentifika u teknoloġika ġie ffirmat fl-20 ta' Settembru 1999;(8) Il-Ftehim ta' koperazzjoni xjentifika u teknoloġika bejn il-Kommunità Ewropea u r-Repubblika ta' l-Arġentina għandu jiġi approvat,IDDEĊIEDA DAN LI ĠEJ:Artikolu 1Il-Ftehim ta' koperazzjoni xjentifika u teknoloġika bejn il-Kommunità Ewropea u r-Repubblika ta' l-Arġentina qiegħed jiġi hawnhekk approvat f'isem il-Kommunita.It-test tal-Ftehim huwa anness ma' din id-Deċiżjoni.Artikolu 2Skond l-Artikolu 11 tal-Ftehim, il-President tal-Kunsill għandu jagħti notifika li l-proċeduri neċessarji għad-dħul fis-seħħ tal-Ftehim ikunu ġew kompletati min-naħa tal-Kommunità.Magħmula fi Brussel, fit-2 ta' Diċembru 1999.Għall-KunsillIl-PresidentE. Tuomioja[1] ĠU C 274 E, tat-28.9.1999, p. 1.[2] Opinjoni mogħtija fl-4 ta' Novembru 1999 (sa issa mhux ippubblikata fil-Ġurnal Uffiċjali).[3] ĠU L 295, tas-26.10.1990, p. 67.--------------------------------------------------


title: Deċiżjoni tal-Kunsill (UE) 2015/1497 tal-20 ta' April 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim fil-forma ta' Skambju ta' Ittri bejn l-Unjoni Ewropea u l-Kummissjoni għall-Konservazzjoni tat-Tonna tan-Nofsinhar (CCSBT) li jikkonċerna l-istatus tal-Unjoni bħala Membru fil-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar

text:
                  8.9.2015

                  MT

                  Il-Ġurnal Uffiċjali tal-Unjoni Ewropea

                  L 234/1

            DEĊIŻJONI TAL-KUNSILL (UE) 2015/1497
      tal-20 ta' April 2015
      dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim fil-forma ta' Skambju ta' Ittri bejn l-Unjoni Ewropea u l-Kummissjoni għall-Konservazzjoni tat-Tonna tan-Nofsinhar (CCSBT) li jikkonċerna l-istatus tal-Unjoni bħala Membru fil-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2) flimkien mal-Artikolu 218(5) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  L-Unjoni hija kompetenti li tadotta miżuri għall-konservazzjoni ta' riżorsi bijoloġiċi tal-baħar taħt il-politika komuni tas-sajd u li tikkonkludi ftehimiet ma' pajjiżi terzi u organizzazzjonijiet internazzjonali.

                  (2)

                  Bis-saħħa tad-Deċiżjoni tal-Kunsill 98/392/KE (1), l-Unjoni hija Parti Kontraenti tal-Konvenzjoni tan-Nazzjonijiet Uniti dwar il-Liġi tal-Baħar tal-10 ta' Diċembru 1982. Dik il-Konvenzjoni teżiġi li l-membri kollha tal-komunità internazzjonali jikkooperaw fil-konservazzjoni u fil-ġestjoni tar-riżorsi bijoloġiċi tal-baħar.

                  (3)

                  Bis-saħħa tad-Deċiżjoni tal-Kunsill 98/414/KE (2), l-Unjoni hija Parti Kontraenti tal-Ftehim dwar l-implimentazzjoni tad-dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-10 ta' Diċembru 1982, fir-rigward tal-Konservazzjoni u l-Ġestjoni ta' Stokkijiet ta' Ħut Transżonali u Stokkijiet ta' Ħut li Jpassi Ħafna.

                  (4)

                  Fl-1 ta' Diċembru 2009, il-Kunsill awtorizza lill-Kummissjoni Ewropea biex, f'isem l-Unjoni, titlob emenda tal-Konvenzjoni għall-Konservazzjoni tat-Tonna tan-Nofsinhar (il-“Konvenzjoni”) sabiex l-Unjoni ssir Parti Kontraenti.

                  (5)

                  Għalkemm in-negozjati rigward l-emenda għall-Konvenzjoni ma kinux konklużivi, matul l-20 laqgħa tagħha li saret f'Ottubru 2013, il-Kummissjoni għall-Konservazzjoni tat-Tonna tan-Nofsinhar (“CCSBT”) emendat ir-Riżoluzzjoni li tistabbilixxi Kummissjoni Estiża għall-Konservazzjoni tat-Tonna tan-Nofsinhar (il-“Kummissjoni Estiża tas-CCSBT”) biex l-Unjoni tkun tista' ssir Membru tal-Kummissjoni Estiża tas-CCSBT permezz ta' Ftehim fil-forma ta' Skambju ta' Ittri.

                  (6)

                  Peress li bastimenti li jtajru l-bnadar tal-Istati Membri tal-Unjoni jistadu għal riżorsi fiż-żona ta' distribuzzjoni tat-Tonna tan-Nofsinhar, huwa fl-interess tal-Unjoni li tiffirma u tapplika proviżorjament l-Ftehim fil-forma ta' Skambju ta' Ittri bejn l-Unjoni Ewropea u l-Kummissjoni għall-Konservazzjoni tat-Tonna tan-Nofsinhar (CCSBT) li jikkonċerna l-istatus tal-Unjoni bħala Membru fil-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar (“Ftehim fil-forma ta' Skambju ta' Ittri”) sabiex ikollha rwol effikaċi fl-implimentazzjoni tal-Konvenzjoni.

                  (7)

                  Mat-tlestija ta' din il-proċedura, l-Unjoni jkollha d-dritt għall-adeżjoni u l-vot fil-Kummissjoni Estiża u l-Kumitat Xjentifiku Estiż tas-CCSBT.

                  (8)

                  L-istatus ta' Membru tal-Kummissjoni Estiża jjippromwovi wkoll il-konsistenza fl-approċċ tal-Unjoni rigward konservazzjoni fl-oċeani kollha u jsaħħaħ l-impenn tagħha lejn il-konservazzjoni u l-użu sostenibbli fit-tul tar-riżorsi tas-sajd fuq livell globali.

                  (9)

                  Il-Ftehim fil-forma ta' Skambju ta' Ittri għandu għalhekk jiġi ffirmat u applikat fuq bażi proviżorja,

            ADOTTA DIN ID-DEĊIŻJONI:
      Artikolu 1
      L-iffirmar, f'isem l-Unjoni, tal-Ftehim fil-forma ta' Skambju ta' Ittri bejn l-Unjoni Ewropea u l-Kummissjoni għall-Konservazzjoni tat-Tonna tan-Nofsinhar (CCSBT) li jikkonċerna l-istatus tal-Unjoni bħala Membru fil-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar (“Ftehim fil-forma ta' Skambju ta' Ittri”) huwa b'dan awtorizzat, soġġett għall-proċeduri għall-konklużjoni tiegħu.
      It-test tal-Ftehim fil-forma ta' Skambju ta' Ittri huwa mehmuż ma'din id-Deċiżjoni.
      Artikolu 2
      Il-President tal-Kunsill huwa b'dan awtorizzat jinnomina l-persuna jew persuni bis-setgħa li jiffirmaw il-Ftehim fil-forma ta' Skambju ta' Ittri f'isem l-Unjoni.
      Artikolu 3
      Il-Ftehim fil-forma ta' Skambju ta' Ittri għandu jiġi applikat fuq bażi proviżorja minn … (*), sakemm jitlestew il-proċeduri għall-konklużjoni tiegħu.
      Artikolu 4
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fil-Lussemburgu, l-20 ta' April 2015.

               Għall-Kunsill

               Il-President

            J. DŪKLAVS

         (1)  Id-Deċiżjoni tal-Kunsill 98/392/KE tat-23 ta' Marzu 1998 li tirrigwarda l-konklużjoni mill-Komunità Ewropea tal-Konvenzjoni tan-Nazzjonijiet Uniti tal-10 ta' Diċembru 1982 dwar il-Liġi tal-Baħar u l-Ftehim tat-28 ta' Lulju 1994 li għandu x'jaqsam mal-implimentazzjoni tal-Parti XI tiegħu (ĠU L 179, 23.6.1998, p. 1).

         (2)  Id-Deċiżjoni tal-Kunsill 98/414/KE tat-8 ta' Ġunju 1998 dwar ir-ratifika mill-Komunità Ewropea tal-Ftehim sabiex jimplimenta d-disposizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-10 ta' Diċembru 1982 li għandha x'taqsam mal-konservazzjoni u l-ġestjoni tal-istokk tal-ħut fuq iż-żewġ naħat tal-istess żona u l-istokks tal-ħut li jpassi bil-qawwi (ĠU L 189, 3.7.1998, p. 14).

         (*)  Is-Segretarjat Ġenerali ser jippubblika d-data tal-iffirmar u l-applikazzjoni proviżorja fil-Ġurnal Uffiċjali.


title: 2007/6/KE: Deċiżjoni tal-Kunsill ta’ l- 1 ta’ Jannar 2007 li tinnomina l-membri u l-membri supplenti Bulgari u Rumeni tal-Kumitat tar-Reġjuni

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               10

         DEĊIŻJONI TAL-KUNSILL
   ta’ l-1 ta’ Jannar 2007
   li tinnomina l-membri u l-membri supplenti Bulgari u Rumeni tal-Kumitat tar-Reġjuni
   (2007/6/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari r-raba' paragrafu ta' l-Artikolu 263 tiegħu,
   Wara li kkunsidra l-Att ta' l-Adeżjoni tal-Bulgarija u tar-Rumanija, u b'mod partikolari l-Artikoli 13 u 49 tiegħu,
   Wara li kkunsidra l-proposti tal-gvernijiet tar-Repubblika tal-Bulgarija u tar-Rumanija,
   Billi:

               (1)

               Il-membri u l-membri supplenti tal-Kumitat tar-Reġjuni ġew nominati, għall-perijodu mis-26 ta' Jannar 2006 sal-25 ta' Jannar 2010, permezz tad-Deċiżjoni tal-Kunsill 2006/116/KE (1).

               (2)

               Konsegwentement għall-adeżjoni tar-Repubblika tal-Bulgarija u tar-Rumanija ma' l-Unjoni Ewropea, huwa meħtieġ li l-Kumitat tar-Reġjuni jiġi kkompletat bin-nomina ta' sebgħa u għoxrin membru u sebgħa u għoxrin membru supplenti, bħala rappreżentanti ta' awtoritajiet reġjonali u lokali ta' l-Istati Membri l-ġodda kemm jekk għandhom mandat elettorali fi ħdan kollettività reġjonali jew lokali, kif ukoll jekk għandhom responsabbiltà politika lejn assemblea eletta,

         IDDEĊIEDA KIF ĠEJ:
   Artikolu 1
   Huma b'dan nominati, għall-Kumitat tar-Reġjuni, għall-perijodu sal-25 ta' Jannar 2010:

               —

               bħala membri, il-persuni li l-lista tagħhom, għal kull Stat Membru, tidher fl-Anness I,

               —

               bħala membri supplenti, il-persuni li l-lista tagħhom, għal kull Stat Membru, tidher fl-Anness II,

         Artikolu 2
   Din id-Deċiżjoni għandha tibda jkollha effett fil-jum ta' l-adozzjoni tagħha.
   Għandha tapplika mill-1 ta' Jannar 2007.

      Magħmul fi Brussell, 1 ta’ Jannar 2007.

            Għall-Kunsill

            Il-President

         F.-W. STEINMEIER

      (1)  ĠU L 56, 25.2.2006, p. 75.

      ANNESS I
      MEMBRI
      REPUBBLIKA TAL-BULGARIJA

                  Mr Hasan AZIS
                  Vice-President of the National Assembly of the Municipalities of the Republic of Bulgaria, Mayor of Kardjali

                  Mr Bogomil BELCHEV
                  Member of BD of the National Assembly of the Municipalities of the Republic of Bulgaria, Mayor of Gabrovo

                  Ms Katya DOYCHEVA
                  Mayor of Tvarditsa

                  Ms Antoaneta GEORGIEVA
                  Mayor of Pernik

                  Mr Vladimir KISYOV
                  Chair of Sofia Municipal Council

                  Mr Yoan KOSTADINOV
                  Mayor of Bourgas

                  Mr Yordan LECHKOV
                  Mayor of Sliven

                  Mr Krasimir MIREV
                  President of the National Assembly of the Municipalities of the Republic of Bulgaria, Mayor of Targovishte

                  Ms Detelina NIKOLOVA
                  Vice-President of the National Assembly of the Municipalities of the Republic of Bulgaria, Mayor of Dobrich

                  Mr Kiril YORDANOV
                  Mayor of Varna

                  Mr Remzi YUSEINOV
                  Member of BD of the National Assembly of the Municipalities of the Republic of Bulgaria, Mayor of Kubrat

                  Mr Veselin ZLATEV
                  Vice-President of the National Assembly of the Municipalities of the Republic of Bulgaria, Mayor of Shoumen

            RUMANIJA

                  M. Cristian ANGHEL
                  Maire, Mairie de la municipalité Baia Mare

                  M. Serghei Florin ANGHEL
                  Président, Conseil Départemental Prahova

                  M. Gheorghe BACIU
                  Maire, Mairie de la Ville Întorsura Buzăului

                  M. Doru Laurian BĂDULESCU
                  Président, Conseil Départemental Ilfov

                  M. Emil CALOTĂ
                  Maire, Mairie de la municipalité Ploiești

                  M. Jenel COPILĂU
                  Président, Conseil Départemental Olt

                  M. Janos DEMETER
                  Président, Conseil Départemental Covasna

                  M. Liviu Nicolae DRAGNEA
                  Président, Conseil Départemental Teleorman

                  M. Emil DRĂGHICI
                  Maire, Mairie de la Commune Vulcana Băi

                  Mme Ileana Viorica ION
                  Maire, Mairie de la Ville Lehliu Gară

                  Mme Veronica IONIȚĂ
                  Maire, Mairie de la Commune Gorgota

                  M. Alin Adrian NICA
                  Maire, Mairie de la Commune Dudeștii Noi

                  M. Constantin OSTAFICIUC
                  Président, Conseil Départemental Timiș

                  M. Emil PROSCANU
                  Maire, Mairie de la Ville Mizil

                  M. Adriean VIDEANU
                  Maire genéral, Mairie Générale de la municipalité București

      ANNESS II
      MEMBRI SUPPLENTI
      REPUBBLIKA TAL-BULGARIJA

                  Mr Ivan ASPARUHOV
                  Member of BD of the National Assembly of the Municipalities of the Republic of Bulgaria, Mayor of Mezdra

                  Mr Stanislav BLAGOV
                  Mayor of Svishtov

                  Ms Rumiana BOZUKOVA
                  Mayor of Simeonovgrad

                  Mr Dilyan ENKIN
                  Member of BD of the National Assembly of the Municipalities of the Republic of Bulgaria, Mayor of Troyan

                  Ms Shukran IDRIZ
                  Mayor of Kirkovo

                  Mr Nikola KOLEV
                  Mayor of Gorna Oryahovitsa

                  Ms Anastasia MLADENOVA
                  Chair of Municipal Council Peshtera

                  Mr Vladimir MOSKOV
                  Member of BD of the National Assembly of the Municipalities of the Republic of Bulgaria, Mayor of Gotse Delchev

                  Mr Lachezar ROSSENOV
                  Municipal Councilor in Dobrich

                  Mr Mithat TABAKOV
                  Mayor of Dulovo

                  Mr Naiden ZELENOGORSKI
                  Mayor of Pleven

                  Mr Zlatko ZHIVKOV
                  Member of BD of the National Assembly of the Municipalities of the Republic of Bulgaria, Mayor of Montana

            RUMANIJA

                  M. Dumitru Teodor BANCIU
                  Maire, Mairie de la Ville Săliște

                  M. Dragoș BENEA
                  Président, Conseil Départemental Bacău

                  M. Corneliu BICHINEȚ
                  Président, Conseil Départemental Vaslui

                  M. Andrei CHILIMAN
                  Maire, Mairie du Secteur 1, municipalité București

                  M. Nicușor Daniel CONSTANTINESCU
                  Président, Conseil Départemental Constanța

                  M. Alexandru CORCODEL
                  Maire, Mairie de la Ville Nehoiu

                  M. Alexandru DRĂGAN
                  Maire, Mairie de la Commune Tașca

                  M. Enache DUMITRU
                  Maire, Mairie de la Commune Stejaru

                  M. Răducu George FILIPESCU
                  Président, Conseil Départemental Călărași

                  M. Lucian FLAIȘER
                  Président, Conseil Départemental Iași

                  Mme Edita Emoke LOKODI
                  Président, Conseil Départemental Mureș

                  M. Mircia MUNTEAN
                  Maire, Mairie de la municipalité Deva

                  M. Ion OPRESCU
                  Maire, Mairie de la Ville Băile Herculane

                  M. Tudor PENDIUC
                  Maire, Mairie de la municipalité Pitești

                  Mme Ioana TRIFOI
                  Maire, Mairie de la Commune Botiza


title: Id-Deċiżjoni tal-Kunsill tas-17 ta' Marzu 2003 li tikkonċerna l-adeżjoni għall-Komunità Ewropea għall-Protokoll dwar l-Emendi tal-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri doganali (Konvenzjoni Kyoto)

text:
Avviż Legali Importanti

|

32003D0231

Official Journal L 086 , 03/04/2003 P. 0021 - 0045

		Id-Deċiżjoni tal-Kunsilltas-17 ta' Marzu 2003li tikkonċerna l-adeżjoni għall-Komunità Ewropea għall-Protokoll dwar l-Emendi tal-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri doganali (Konvenzjoni Kyoto)(2003/231/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkonsidra l-proposta mill-Kummissjoni,Billi:(1) Il-Komunità kienet Parti Kontraenti għall-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri doganali, hawnhekk iżjed ‘il quddiem imsejjħa "il-Konvenzjoni", sa mill-1974.(2) Fis-sessjonijiet tiegħu tas-26 ta' Ġunju 1999 the Kunsill Doganali tal-Koperazzjoni adotta l-Protokoll ta' l-Emendi għall-Konvenzjoni. L-Appendiċi I li jinsab mal-Protokoll ta' l-Emendi fih it-test tal-Preambolu rivedut u tal-artikoli riveduti tal-Konvenzjoni, l-Appendiċi II li jinsab mal-Protokoll ta' l-Emendi fih l-Anness Ġenerali rivedut u l-Appendiċi III li jinsab mal-Protokoll ta' l-Emendi fih l-annessi speċifiċi riveduti. Il-Preambolu rivedut u l-artikoli riveduti tal-Konvenzjoni flimkien mal-Anness Ġenerali rivedut u l-annessi speċifiċi riveduti jissejjħu il-Konvenzjoni Kyoto riveduta.(3) L-implimentazzjoni tal-prinċipji tal-Konvenzjoni Kyoto riveduta għandha tagħri riżultati sinjifikanti u li jistgħu jitkejjlu billi tittejjeb l-effettività u l-effiċjenza ta' l-amministrazzjonijiet doganali u, għalhekk, il-kompetittività akonomika tan-nazzjonijiet; din tħajjar ukolll-investiment u l-iżvilupp ta' l-industrija u tista' żżid il-parteċipazzjoni ta' intrapriżi żgħar u ta' daqs medju fil-kummerċ internazzjonali.(4) Il-Konvenzjoni Kyoto riveduta hija element essenzali fl-iffaċilitar tal-kummerċ u bħala tali stimulu importanti għat-tkabbir ekonomiku għal dawk l-imsieħba li aċċettawha.(5) Il-Partijiet Kontraenti għall-Konvenzjoni Kyoto riveduta juru l-impenn għall-applikazzjoni ta' proċeduri doganali ċari, trasparenti u aġġornati, li jippermetti il-mogħdija aktar mgħaġġla mid-dwana ta' oġġetti permezz ta' l-użu ġdid ta' teknoloġija ta' informazzjoni u tekniċi ġodda għall-kontroll doganali bħal stima tar-riskji u verifiki.(6) Il-Protokoll għall-Emendi, inklużi l-Appendiċi I u II meħmusa miegħu, għandu jidħol fis-seħħ tlett xhur wara li l-40 Parti Kontraenti ikunu esprimew il-konsensus tagħhom li jintrabtu bil-Protokoll għall-Emendi, inklużi l-Appendiċi I u II.(7) Iniżjalment il-Komunità Ewropea għandha taċċedi għall-Protokoll ta' l-Emendi, inklużi l-Appendiċi I u II. L-adeżjoni għall-annessi speċifiċi riveduti, li jinsabu fl-Appendiċi III li jinsab mal-Protokoll ta' l-Emendi, tiġi deċiża fi stadju aktar tard,IDDEĊIEDA DAN LI ĠEJ:Artikolu 11. L-adeżjoni tal-Komunità Ewropea għall-Protokoll ta' l-Emendi għall-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali, bl-eċċezzjoni ta' l-Appendiċi III, huwa b'dan approvat għan-nom tal-Komunità Ewropea.2. It-test tal-Protokoll ta' l-Emendi, inklużi l-Appendiċi I u II, jidhru fl-Anness I li jinsab ma' din id-Deċiżjoni.3. L-informazzjoni meħtieġa taħt l-Artikolu 8(5)(a) u n-notifikazzjoni meħtieġa taħt l-Artikolu 11 tal-Konvenzjoni Kyoto riveduta jidhru fl-Annessi II and III rispettivament li jinsabu ma' din id-Deċiżjoni.Artikolu 21. Il-Komunità għandha tkun rappresentata fil-Kumitat ta' Ġestjoni li hemm provvediment dwaru fl-Artikolu 6 ta' l-Appendiċi I li jinsab mal-Protokoll ta' l-Emendi għall-Konvenzjoni mill-Kummissjoni, assistita bir-rappresentanti ta' l-Istati Membri.2. Il-posizzjoini li għandha tiġi adottata mill-Komunità fil-Kumitat ta' Ġestjoni, fejn tittratta ma' kwistjonijiet li ikunu fil-kompetenza tal-Komunità, għandhom jiġu adottati mill-Kunsill waqt li jaġixxi skond ir-regoli tal-votazzjoni li jirriżultaw mid-disposizzjonijiet applikabbli tat-Trattat.Artikolu 31. Il-President tal-Kunsill huwa hawnhekk awtorizzat li jinnomina l-persuni li jkollhom is-setgħa li jiddepożitaw l-istrument għall-adeżjoni għall-Protokoll ta' l-Emendi, inklużi l-Appendiċi I u II, għan-nom tal-Komunità. Dak id-depożitu għandu iseħħ fl-istess żmien bħad-depożitu ta' l-istrumenti ta' l-adeżjoni mill-Istati Membri.2. Il-persuni li jingħataw is-setgħa għandhom ukoll jikkomunikaw lis-Segretarju Ġenerali tal-Kunsill Doganali tal-Koperazzjoni l-informazzjoni u n-notifikazzjoni, li jidhru fl-Annessi II u III rispettivament li jinsabu ma' din id-Deċiżjoni.Artikolu 4Din id-Deċiżjoni għandha tiġi ppublikata fil-Ġurnal Uffiċjali ta' l-Unjoni Ewropea.Magħmul fi Brussel, fis-17 ta' Marzu 2003.Għall-KunsillIl-PresidentG. Drys--------------------------------------------------


title: 2012/573/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet taċ-Ċentru Ewropew għall-prevenzjoni u l-kontroll tal-mard għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/191

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet taċ-Ċentru Ewropew għall-prevenzjoni u l-kontroll tal-mard għas-sena finanzjarja 2010
   (2012/573/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u b’mod partikolari l-Artikolu 23 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0123/2012),

               1.

               Japprova l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deċiżjoni lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 122.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.


title: Deċiżjoni tal-Kunsill (UE) 2017/932 tat-23 ta' Mejju 2017 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tan-Nationale Bank van België/Banque Nationale de Belgique

text:
               1.6.2017

               MT

               Il-Ġurnal Uffiċjali tal-Unjoni Ewropea

               L 141/12

         DEĊIŻJONI TAL-KUNSILL (UE) 2017/932
   tat-23 ta' Mejju 2017
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tan-Nationale Bank van België/Banque Nationale de Belgique
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tal-31 ta' Marzu 2017 lill-Kunsill tal-Unjoni Ewropea dwar l-awdituri esterni tan-Nationale Bank van België/Banque Nationale de Belgique (BĊE/2017/8) (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro għandhom jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill.

               (2)

               Il-mandat tal-awdituri esterni tan-Nationale Bank van België/Banque Nationale de Belgique, Ernst & Young Bedrijfsrevisoren/Réviseurs d'Entreprises, skada wara l-awditu għas-sena finanzjarja 2016. Għalhekk huwa neċessarju li jinħatru awdituri esterni b'effett mis-sena finanzjarja 2017.

               (3)

               In-Nationale Bank van België/Banque Nationale de Belgique għażel lil Mazars Réviseurs d'entreprises/Mazars Bedrijfsrevisoren SCRL/CVBA bħala l-awdituri esterni tiegħu għas-snin finanzjarji 2017 sa 2022.

               (4)

               Il-Kunsill Governattiv tal-BĊE rrakkomanda li Mazars Réviseurs d'entreprises/Mazars Bedrijfsrevisoren SCRL/CVBA għandhom jinħatru bħala l-awdituri esterni tan-Nationale Bank van België/Banque Nationale de Belgique għas-snin finanzjarji 2017 sa 2022.

               (5)

               Wara r-rakkomandazzjoni tal-Kunsill Governattiv tal-BĊE, jenħtieġ li d-Deċiżjoni tal-Kunsill 1999/70/KE (2) tiġi emendata skont dan,

         ADOTTA DIN ID-DEĊIŻJONI:
   Artikolu 1
   Fl-Artikolu 1 tad-Deċiżjoni 1999/70/KE, il-paragrafu 1 huwa sostitwit b'dan li ġej:

      “1.   Mazars Réviseurs d'entreprises/Mazars Bedrijfsrevisoren SCRL/CVBA huma b'dan approvati bħala l-awdituri esterni tan-Nationale Bank van België/Banque Nationale de Belgique għas-snin finanzjarji 2017 sa 2022.”.

   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-BĊE.

      Magħmul fi Brussell, it-23 ta' Mejju 2017.

            Għall-Kunsill

            Il-President

         E. SCICLUNA

      (1)  ĠU C 120, 13.4.2017, p. 1.

      (2)  Id-Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).